ET Euroopa Liidu Teataja C 13/7

Itaalia Vabariigi majandusministeeriumi teatis vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

2014/C 13/07

Majandusministeerium teatab, et on saanud kätte äriühingu Adriatic Oil Plc taotluse „d 173 A.R-.AD” saada luba süsivesinike uuringuks Aadria meres alal A, mis on piiratud meridiaani- ja paralleelikaartega, mille otste koordinaadid on järgmised:

Punktid Geograafilised koordinaadid Idapikkus Greenwichist Põhjalaius a 13°04′ 44°28′ b 13°10′ 44°28′ c 13°10′ 44°26′ d 13°09′ 44°26′ e 13°09′ 44°24′ f 13°10′ 44°24′ g 13°10′ 44°23′ h Punkt, kus paralleel 44°23′ lõikub mereala A piiriga i Mereala A piiri ja meridiaani 13°21′ lõikepunkt l 13°21′ 44°19′ m 13°20′ 44°19′ n 13°20′ 44°17′ o 13°21′ 44°17′ p 13°21′ 44°16′ q 13°22′ 44°16′ r 13°22′ 44°15′ s 13°23′ 44°15′ t 13°23′ 44°14′ u 13°09′ 44°14′ v 13°09′ 44°17′ z 13°06′ 44°17′ a' 13°06′ 44°20′ b' 13°01′ 44°20′ c' 13°01′ 44°25′ d' 13°04′ 44°25′

Loataotluses taotletava ala piir punktist h punkti i langeb kokku mereala A piiriga.

Siin esitatud koordinaadid on määratud Itaalia rannajoone merekaardi järgi (kaardi leht nr 924), mille on koostanud sõjalaevastiku hüdrograafiainstituut, kaart on mõõtkavas 1:250 000.

Selliste piiridega määratud ala pindala on 430,80 km2.

Vastavalt 25. novembri 1996. aasta õigusakti (decreto legislativo) nr 625 artiklile 4, 4. märtsi 2011. aasta õigusaktile (decreto ministeriale) ja 22. märtsi 2011. aasta õigusaktile (decreto direttoriale) avaldab majandusministeerium teadaande, et huvitatud isikud saaksid esitada konkureerivaid taotlusi süsivesinike uuringuks asjaomasel eespool osutatud punktide ja koordinaatidega piiritletud alal.

Kõnealuse uurimisloa väljaandmiseks pädev asutus on majandusministeeriumi energeetikaosakonna mineraal- ja energeetikavarude üksuse VI haru (Ministero dello sviluppo economico — Dipartimento per l’Energia — Direzione generale delle risorse minerarie ed energetiche — Divisione VI)

Kaevandamislubade väljaandmise kord põhineb peamiselt järgmistel õigusaktidel:

seadus nr 613, 21. juuli 1967; seadus nr 9, 9. jaanuar 1991; seadusandlik dekreet (decreto legislativo) nr 625, 25. november 1996; ministri dekreet (decreto ministeriale), 4. märts 2011, ning õigusakt (decreto direttoriale), 22. märts 2011.

Taotluste esitamise tähtaeg on kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada aadressil

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Taotluse võib esitada ka elektrooniliselt, saates kogu dokumentatsiooni elektroonilisel kujul ning taotleja äriühingu ametliku esindaja elektroonilise allkirjaga varustatult aadressile ene.rme.div.6@pec.sviluppoeconomico.gov.it.

Vastavalt ministrite nõukogu esimehe 22. detsembri 2010. aasta dekreedi (decreto del Presidente del Consiglio dei Ministri) nr 22 lisa A punktile 2 ei tohi uurimisloa väljaandmise menetlus kokku kesta üle 180 päeva.